OpenLLM-France/wikimedia huggingface dataset:
# Marcia Andrades

Marcia Yuleisi Andrades Mendoza (20 de setembre de 1992), és un lluitadora veneçolana de lluita lliure. Va participar en dos Jocs Olímpics. Va aconseguir un 11è lloc als Jocs Olímpics de Pequín 2008 i va aconseguir la 19a posició als Jocs Olímpics de Londres 2012 en la categoria de 55 kg.
Va competir en vuit Mundials, va obtenir el 8è lloc el 2003. Va guanyar dues medalles de bronze als Jocs Panamericans de 2003 i 2007, es va classificar en la 5a posició el 2011. Va aconseguir dues medalles dels Jocs Centreamericans i del Carib, d'or el 2002. Va conquistar una medalla de plata dels Jocs Sud-americans de 2006. Va obtenir quatre medalles als Jocs Bolivarians, d'or 2001, 2005 i 2009. Deu vegades va pujar al podi dels Campionats Panamericans, aconseguint un or el 2000, 2005, 2006 i 2009. Va representar al seu país en la Copa del Món en 2005 classificant-se en la 4a posició.
El seu marit Ricardo Roberty també va competir en tornejos de lluita.

## Referències

* ↑ «Biography and Olympic Results». sports-reference.com. Arxivat de l'original el 2012-12-14. [Consulta: 29 febrer 2016].
* ↑ «Resultats de la sisena jornada dels VIII Jocs Odesur». terra.com. [Consulta: 29 febrer 2016].
* ↑ «Results». foeldeak.com. [Consulta: 29 febrer 2016].
* ↑ «Amor i sexe en els Jocs Olímpics». la.eonline.com. Arxivat de l'original el 2016-05-27. [Consulta: 29 febrer 2016].

## Enllaços externs

* Dades a deportesnet.com Arxivat 2016-03-06 a Wayback Machine. (castellà)
# Marci Filip

Marci Filip és el nom dels següents personatges:
* Quint Marci Filip (cònsol 281 aC), cònsol el 281 aC
* Luci Marci Filip (amic de Filip V), romà que va establir llaços d'hospitalitat amb Filip V de Macedònia
* Quint Marci Filip (cònsol 186 aC i 169 aC), cònsol el 186 aC i 169 aC
* Quint Marci Filip (militar), militar romà
* Luci Marci Filip (cònsol 91 aC), tribú de la plebs el 104 aC i cònsol el 91 aC
* Luci Marci Filip (cònsol 56 aC), cònsol el 56 aC
* Luci Marci Filip (tribú), tribú de la plebs el 49 aC
* Quint Marci Filip (procònsol), procònsol a Àsia el 54 aC
# Mas Pla (Monistrol de Calders)

El mas Pla, o el Pla, fou una masia, actualment en ruïnes, del sud-oest del terme municipal de Monistrol de Calders, al Moianès.
És al capdavall del Serrat del Pla, al sud-oest de la masia del Bosc i al nord-est de la de Mussarra, a la carena paral·lela pel nord a la del Serrat del Feliu.
En subsisteixen només algunes restes constructives, que a penes permeten de reconèixer la masia que fou.
Està abandonada ja des del segle xviii.

## Bibliografia

* ERILL I PINYOT, Gustau, GUAL I PURTÍ, Jordi (fotografies) i MANENT I ORISTRELL, Llibert (cartografia). Monistrol de Calders: El poble dels pagesos enginyers. Moià-Monistrol de Calders: Gràfiques Ister. Ajuntament de Monistrol de Calders, 2006. (Col·lecció Pedra i aigua, 1). DL. B-54.339/2006.
# Pavlo-Fiódorovka

Pavlo-Fiódorovka (en rus: Павло-Фёдоровка) és un poble del krai de Primórie, a l'Extrem Orient de Rússia, que en el cens del 2010 tenia 1.205 habitants.

## Referències

* ↑ Законодательное собрание Приморского края. Сборник «Муниципальные образования Приморского края»
# Maria Paredes Baulida

Maria Paredes Baulida (Girona, 1956) és una filòloga clàssica catalana i membre corresponent de l'Institut Menorquí d'Estudis. La seva activitat pedagògica s'ha centrat en l'ensenyament del llatí i el grec antic a nivell de Batxillerat, mentre que la seva activitat de recerca s'ha enfocat cap a la poesia llatina del segle xii i el Segle de les Llums a Menorca. En aquest sentit, ha treballat intensament sobre el lingüista menorquí Antoni Febrer i Cardona.
És professora associada de Filologia Llatina a la Universitat Autònoma de Barcelona (UAB) des del 2005. El 1997 fou guardonada amb el Premi Miquel dels Sants Oliver de l'Obra Cultural Balear.

## Obres publicades
### Llibres

* Paredes, Maria. Antoni Febrer i Cardona, la paraula salvada. Menorca: Institut Menorquí d'Estudis, 1991.
* Paredes, Maria. Antoni Febrer i Cardona, un humanista il·lustrat a Menorca (1761-1841). Barcelona: Curial-Publicacions de l'Abadia de Montserrat, 1996.

### Articles de recerca

* Paredes, Maria «La recuperació d'una figura cabdal de la Il·lustració menorquina: Antoni Febrer i Cardona (1761-1841)». Llengua & Literatura, 6, 1994–1995, pàg. 483-490.
* Paredes, Maria «Matrona animi virilis. Notes sobre les fonts clàssiques de la Lucrècia (1769) de Joan Ramis». Estudis Romànics, XXIII, 2001, pàg. 229-255.
* Paredes, Maria «La publicació de l'obra completa d'Antoni Febrer i Cardona (1761-1841), una realitat incipient». Estudis Romànics, XXVII, 2005, pàg. 299-303.

## Referències

* 1 2 «Maria Paredes i Baulida». L'Enciclopèdia.cat. Barcelona: Grup Enciclopèdia Catalana.
* ↑ Febrer i Cardona, Antoni. Versions teatrals. L'Abadia de Montserrat, 2004, p. 8. ISBN 9788484156062.
* ↑ «Equip». Mimesi. [Consulta: 7 desembre 2016].
# Pavlò Txubinski

Pavlò Platònovitx Txubinski (ucraïnès: Павло́ Плато́нович Чуби́нський - 1839 - 26 de gener de 1884) va ser un poeta i etnògraf ucraïnès. El seu poema "Sxe ne vmerla Ukraïna" (Ucraïna no ha mort) va ser adaptat com a himne nacional d'Ucraïna.
Com a etnògraf i especialista en folklore, Pavlò Txubinski va fer una important contribució en la preservació dels documents de la cultura ucraïnesa i l'originalitat. Va portar un registre de prop de quatre mil cançons cerimonials, tres-cents contes de fades, molts proverbis, costums i llegendes.
El 1863 la revista Meta, de la ciutat de Lviv, va publicar el famós poema "Sxe ne vmerla Ukraina" però erròniament va atribuir la seva creació a Taràs Xevtxenko. En aquest mateix any el compositor Mykhailo Verbytsky (1815-1870) li va afegir música, primer per a un sol i després per a un cor.
La melodia i el seu text patriòtic ràpidament van anar guanyant acceptació entre la gent, però Pavlò Txubinski va ser perseguit durant la resta de la seva vida pels poders russos anti-ucraïnesos. Va ser enviat a l'óblast d'Arkhànguelsk per "influir negativament les ments dels camperols". Quan el seu treball en aquesta regió va ser reconegut internacionalment, Txubinski va ser enviat a Sant Petersburg per treballar en el Ministeri de Transport com un funcionari de baix rang. Afectat de paràlisi el 1880, va morir quatre anys després.

## Moneda commemorativa

El 2009 el Banc Nacional d'Ucraïna va posar en circulació una sèrie de monedes commemoratives de Pavlò Txubynskyi, en el seu revers està inscrit el seu nom, el seu retrat, la seva data de naixement i la seva data de defunció.

## Referències

* ↑ (En anglès), pàgina del govern ucraïnès, secció d'ucraïnesos famosos
* ↑ (En anglès), Khartxenko, Serhiy. http://www.marketing-monthly.com/ observador ucraïnès, tema 219.
* ↑ (En ucraïnès) pàgina del Banc d'Ucraïna ucraïnesa http://www.bank.gov.ua/Bank_mn/yuv_m/Coins/Vydatni_diachi/Chubinskyi.htm.
# Pavonis Mons

Pavonis Mons (en llatí, Muntanya del Paó) és un volcà de Mart, descobert per la missió Mariner 9 el 1971. Pavonis Mons es troba a la zona de Tharsis Montes, ocupant el lloc mitjà entre els volcans Ascraeus Mons (al nord) i Arsia Mons (al sud), prop de l'equador del planeta. El volcà més gran del planeta, i de tot el sistema solar, l'Olympus Mons, es troba al nord-oest.
Pavonis Mons s'aixeca a 14 km sobre el datum marcià, i experimenta una pressió atmosfèrica de prop de 130 Pa (1.3 mbar). Com a comparació, la muntanya més alta de la Terra, l'Everest, s'aixeca a uns 8.85 km sobre el nivell del mar. Al seu vessant est hi ha una cadena de fosses el·líptiques o ovalades, formades per un col·lapse associat a forces tectòniques.

## Referències

* ↑ "Pavonis Mons". Gazetteer of Planetary Nomenclature. USGS Astrogeology Research Program. (anglès)
* ↑ Martian Weather Observation Arxivat 2007-03-11 a Wayback Machine. NASA MGS data 0.7 degrees N 245.9 degrees E 13368 meters
# Pere II d'Arborea

Pere II d'Arborea, també anomenat Pere II de Bas-Lacon o Bas-Serra o vescomte Pere IV de Bas fou el fill d'Hug I d'Arborea, nominal vescomte de Bas que mai va visitar el vescomtat però que en mantingué el títol, i jutge únic d'Arborea proclamat en vida del pare el 1217. El 1228, en ser considerat aliat dels Visconti de Gallura, favorables a Pisa, fou atacat per Guillem Salusi V de Càller amb ajut de Marià II de Torres, al que va haver de reconèixer un condomini a Arborea, però en els següents anys, aprofitant les lluites internes, va quedar altre cop jutge únic.
El 1231 Eldiarda, regent de Bas, va traspassar la regència del vescomtat del Bas al seu fill Simó I de Palau quan aquest es va casar amb Güeraua d'Anglesola. Pocs anys després, el 1241, Pere d'Arborea va vendre el vescomtat al regent, Simó, que així en va esdevenir vescomte i fou reconegut pel rei.
Va morir el 1241. Es va casar el 1222 amb Diana Visconti, germana del jutge de Gallura, sota pressió d'Ubald Visconti, i més tard, en segones núpcies, amb una dama anomenada Sardínia. Fou pare de Marià II d'Arborea.
# Marcigny-sous-Thil

Marcigny-sous-Thil és un municipi francès, situat al departament de la Costa d'Or i a la regió de Borgonya - Franc Comtat. L'any 2007 tenia 58 habitants.

## Demografia
### Població

El 2007 la població de fet de Marcigny-sous-Thil era de 58 persones. Hi havia 20 famílies, de les quals 4 eren unipersonals (4 homes vivint sols), 4 parelles sense fills, 8 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 34 habitatges, 21 eren l'habitatge principal de la família, 8 eren segones residències i 6 estaven desocupats. 33 eren cases i 1 era un apartament. Dels 21 habitatges principals, 18 estaven ocupats pels seus propietaris i 3 estaven llogats i ocupats pels llogaters; 1 tenia una cambra, 1 en tenia dues, 5 en tenien quatre i 14 en tenien cinc o més. 16 habitatges disposaven pel capbaix d'una plaça de pàrquing. A 8 habitatges hi havia un automòbil i a 11 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Marcigny-sous-Thil el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 4 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 0 | 65 a 69 | 0 |
| 4 | 60 a 64 | 4 |
| 4 | 55 a 59 | 0 |
| 4 | 50 a 54 | 4 |
| 0 | 45 a 49 | 4 |
| 0 | 40 a 44 | 0 |
| 0 | 35 a 39 | 0 |
| 0 | 30 a 34 | 0 |
| 4 | 25 a 29 | 0 |
| 0 | 20 a 24 | 8 |
| 4 | 15 a 19 | 4 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 30 persones, 27 eren actives i 3 eren inactives. De les 27 persones actives 25 estaven ocupades (12 homes i 13 dones) i 2 estaven aturades (1 home i 1 dona). De les 3 persones inactives 1 estava jubilada, 1 estava estudiant i 1 estava classificada com a «altres inactius».

### Activitats econòmiques

Dels 5 establiments que hi havia el 2007, 1 era d'una empresa extractiva, 2 d'empreses de construcció, 1 d'una empresa d'informació i comunicació i 1 d'una empresa classificada com a «altres activitats de serveis».
L'any 2000 a Marcigny-sous-Thil hi havia 4 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Marcigny-sous-Thil a l'INSEE.
* Évolution et structure de la population Fitxa amb el detall de dades de Marcigny-sous-Thil a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Ruiru

Ruiru és una ciutat del Districte de Kiambu a la Província Central de Kenya. Situada a tres quilòmetres del límit de la ciutat de Nairobi, Ruiru és una ciutat dormitori per a la capital del país, i hi està connectada per ferrocarril i carretera. La ciutat ocupa una àrea de 292 km², i està envoltada per nombrososes plantacions de cafè.
El 1999, Ruiru tenia 100.000 habitants, però ha experimentat un ràpid creixement poblacional com a resposta a l'escassetat d'habitatges disponibles a Nairobi. La ciutat ha tingut problemes per adaptar-se a l'afluència de persones. Ruiru és també una ciutat industrial amb diverses fàbriques importants, incloent Devki Mills Steel, Spinners Spinners i la fàbrica de peces de vestir, Ruiru RSS, etc. Disposa de serveis bancaris i centres comercials, i actualment està gaudint d'una mica d'auge en el terreny de l'habitatge: moltes finques destinades fins ara a la plantació de cafè s'estan convertint en zones residencials. Estan sorgint també empreses del sector TIC (Tecnologia d'Informació i Comunicació), com ara l'SmartEdge PASHA center, un poble digital on la comunitat pot comprar ordinadors i obtenir capacitació en computació lliure.

## Fonts

* Desenvolupament Regional de l'Àrea Metropolitana de Nairobi i el Pla Mestre de Ruiru Arxivat 2007-07-13 a Wayback Machine. - Centre per al Desenvolupament Urbà Sostenible (anglès)

## Enllaços externs

* Centre de rehabilitació de Ruiru Arxivat 2007-03-12 a Wayback Machine.
# Royalton (Pennsilvània)

Royalton és una població dels Estats Units a l'estat de Pennsilvània. Segons el cens del 2000 tenia 963 habitants.

## Demografia

Segons el cens del 2000, Royalton tenia 963 habitants, 395 habitatges, i 270 famílies. La densitat de població era de 1.062,3 habitants/km².
Dels 395 habitatges en un 29,1% hi vivien nens de menys de 18 anys, en un 50,6% hi vivien parelles casades, en un 13,9% dones solteres, i en un 31,4% no eren unitats familiars. En el 26,3% dels habitatges hi vivien persones soles el 7,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,44 i el nombre mitjà de persones que vivien en cada família era de 2,9.
Per edats la població es repartia de la següent manera: un 22,9% tenia menys de 18 anys, un 7,3% entre 18 i 24, un 30,7% entre 25 i 44, un 27,2% de 45 a 60 i un 11,8% 65 anys o més.
L'edat mediana era de 38 anys. Per cada 100 dones de 18 o més anys hi havia 91,2 homes.
La renda mediana per habitatge era de 41.917$ i la renda mediana per família de 44.821$. Els homes tenien una renda mediana de 34.688$ mentre que les dones 26.513$. La renda per capita de la població era de 18.029$. Entorn del 4,8% de les famílies i el 7,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Royalton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Royalton». American Fact Finder. Oficina del Cens dels Estats Units, 12-01-2010.
# Universitat de Kigali

La Universitat de Kigali (UoK) és una universitat acreditada i acollida pel govern de Ruanda. UoK va començar les seves operacions a l'octubre de 2013. L'actual vicecanceller de la Universitat és Peter Mageto.

## Història

La universitat va començar a funcionar a l'octubre de 2013, amb 649 estudiants i ha experimentat un ràpid creixement en la matriculació de més de 6.000 estudiants en els programes de postgrau i més de 1.000 estudiants en els programes de postgrau. El seu campus principal es troba a Kigali, al Boulevard de l'Umuganda de Kacyrui i el seu campus secundari a Musanze, edifici de RSSB. La Universitat compta amb estudiants internacionals de Nigèria, Burundi, Uganda, Kenya, Tanzània, Xina, Costa d'Ivori, Gabon, Etiòpia, Turquia i la República Democràtica del Congo.

## Escoles, facultats i instituts

* Facultat de Dret
* Facultat de Ciències Empresarials i Economia
* Facultat d'Informàtica i Arquitectura
* Escola d'estudis de postgrau
* Escola de Comptabilitat
* Centre de Governança i lideratge Econòmic

## Associacions acadèmiques

* Universitat de Strathmore
* Universitat de Ciutat del Cap
* Cambridge Institute for Sustainability Leadership (Southern Africa office)
* Universitat Cooperativa de l'Estat de Baden-Württemberg
* Universitat Internacional Symbiosis

## Membresia i acreditació

La Universitat de Kigali és membre de:
* The Sustainable Development Solutions Network (SDSN)
* AIESEC
* The Association of Commonwealth Universities
* Association of Chartered Certified Accountants

## Referències

* ↑ Times, The New. «University of Kigali».
* ↑ «UNIVERSTITY OF KIGALI (UoK), Rwanda Kigali - TOHOZA.com – Rwanda: Find Jobs in Rwanda, cars for sale, houses for sale/rent in Rwanda, Hotels in Rwanda». Arxivat de l'original el 2018-06-20. [Consulta: 7 desembre 2018].
* ↑ http://en.igihe.com/news/university-of-kigali-an-icon-of-academic
* ↑ http://uok.ac.rw/cegl/ Arxivat 2018-12-09 a Wayback Machine.
* ↑ http://www.academy-aises.eu/
* ↑ http://uok.ac.rw/2015/10/19/uok-parteners-with-strathmore-university/ Arxivat 2018-12-10 a Wayback Machine.
* ↑ http://www.newtimes.co.rw/section/read/73070/
* 1 2 http://uok.ac.rw/2017/10/09/leading-ceos-explore-their-role-in-the-implementation-of-sustainable-development-goals-sdgs-in-rwanda/ Arxivat 2018-12-09 a Wayback Machine.
* ↑ http://www.ravensburg.dhbw.de/fileadmin/Ravensburg/Dokumente_Bilder_Contentbereich/International_Office/DHBW_RV_IO_Kigali.pdf Arxivat 2017-10-14 a Wayback Machine.
* ↑ http://uok.ac.rw/2016/02/19/indian-university-in-for-collaboration-with-uok/ Arxivat 2018-12-09 a Wayback Machine.
* ↑ https://aiesec.org/
* ↑ http://igihe.com/amakuru/article/kaminuza-ya-kigali-yateye-intambwe-izafasha-abanyeshuri-kwiyungura-ubumenyi
# Vicente Villanueva

Vicente Villanueva (València, 1970) és un director i guionista de cinema amb una àmplia trajectòria en la realització de curtmetratges.
Va cursar els seus estudis de Direcció en l'Institut del Cinema de Madrid.

## Filmografia
### Llargmetratges realitzats

* Lo contrario al amor (2011)
* Nacida para ganar (2016)
* Toc Toc (2017)
* Sevillanas de Brooklyn (2021)
* El juego de las llaves (2022)
* La ternura (2023)

### Curtmetratges

* Meeting with Sarah Jessica (2013)
* La rubia de Pinos Puente (2009)
* Heterosexuales y casados (2008)
* Mariquita con perro (2007)
* Eres (2006)
* El futuro está en el porno (2005)
* Reina y mendiga (2004)
* Las últimas horas (2003)

## Televisió
### Sèries

* Señoras del (h)AMPA (2019-2021) emesa s Telecinco i Amazon Prime Video.
* Supernormal (2022) emesa a Movistar Plus+.

## Premis

* Lobo al millor guió per "El Futuro está en el porno" al Festival Internacional de Curtmetratges La Boca del Lobo 2005.
* Premi al millor curt de 35 mm de Mostra Cinema Valencià per "El Futuro está en el porno" a la XXVII edició de la Mostra de València.
* Lobo al millor guió per "Mariquita con perro" al Festival Internacional de Curtmetratges La Boca del Lobo 2007.
* Segon premi per "Heterosexuales y casados" ciudad de Alcalá, Alcine 38. Festival de Cinema d'Alcalá de Henares 2008.
* Premio especial del jurado al mejor corto por Heterosexuales y casados" en la 21 Semana de Medina del Campo 2008.

## Referències

* ↑ Vicente Villanueva: «Me encantaría rodar una comedia al estilo Berlanga en Fallas», Las Provincias, 26 de setembre de 2023
* ↑ Biografia de Vicente Villanueva al web de Ruth Franco Talent
* ↑ Entrevista a Vicente Villanueva al web de l'AISGE
* ↑ Un film eslovè sobre la pèrdua de la felicitat guanya la Palmera d'Or de la XXVII Mostra de València, Vilaweb, 26 d'octubre de 2006
* ↑ 'Heterosexuales y casados', de Vicente Villanueva, Segundo Premio 'Ciudad de Alcalá', al web d'Alcine
# Ryse: Son of Rome

Ryse: Son of Rome és un videojoc d'acció i aventura comercialitzat el 22 de novembre del 2013 per a Xbox One. Es controla un general romà anomenat Màrius Titus. Compta amb el suport dels altres soldats romans que en rebran ordres. El component històric no és del tot exacte, es duu a terme en una línia de temps alterna. La història segueix la vida de Màrius des de la infància fins a convertir-se en un líder de l'exèrcit romà. La història es defineix com "una història èpica de venjança que abasta tota la vida". Crytek ha confirmat quinze personatges del nivell Heroi que també apareixeran a la història de Màrius. Els jugadors controlen Màrius amb el comandament de la consola i donaran ordres als altres soldats romans mitjançant els comandaments de veu del Kinect. També hi ha un mode multijugador cooperatiu, on els jugadors lluiten entre si en un ambient d'una arena de gladiadors.
# Ryszard Konkolewski

Ryszard Konkolewski (Krzęcin, Pomerània Occidental, 20 de maig de 1952) va ser un ciclista polonès que va córrer com amateur. Es dedicà principalment al ciclisme en pista. El seu principal èxit fou la medalla de bronze al Campionat del món en pista de tàndem de 1981, fent parella amb Zbigniew Płatek

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Ryszard Bosek

Ryszard Bosek (Kamienna Góra, 12 d'abril de 1950) és un jugador de voleibol polonès, ja retirat, que va competir entre les dècades de 1960 i 1980.
El 1972 va prendre part en els Jocs Olímpics d'Estiu de Múnic, on fou novè en la competició de voleibol. Quatre anys més tard, als Jocs de Mont-real, va guanyar la medalla d'or en la competició de voleibol. El 1980, a Moscou, disputà els seus tercers, i darrers, Jocs Olímpics, sent quart en la competició de voleibol.
Entre 1969 i 1986 fou 359 vegades internacional per Polònia. En el seu palmarès també destaquen una medalla d'or al Campionat del Món de voleibol de 1974 i tres medalles de plata al Campionat d'Europa de voleibol, el 1975, 1977 i 1979. A nivell de clubs jugà al AZS AWF Warsaw (1969-1973); el Płomień Milowice (1973-1980), amb qui guanyà dues lligues (1977 i 1979) i una Copa de Campions (1978); i el Pallavolo Padova (1980-1985).
Una vegada retirat exercí d'entrenador de nombrosos equips, com ara el Pallavolo Padova, Płomień Milowice, AZS Częstochowa, Jastrzębski Węgiel i la selecció nacional polonesa.

## Referències

* 1 2 «Olympedia – Ryszard Bosek». [Consulta: 18 agost 2023].
* 1 2 «Ryszard Bosek – Polski Komitet Olimpijski» (en polonès). [Consulta: 18 agost 2023].
# Ryozo Suzuki

Ryozo Suzuki (Japó, 16 de juliol de 1939), és un exfutbolista japonès.

## Selecció japonesa

Ryozo Suzuki va disputar 24 partits amb la selecció japonesa.

## Enllaços externs

* National Football Teams
* Japan National Football Team Database